CELEX: 62012CN0397
Language: lt
Date: 2012-08-28 00:00:00
Title: Byla C-397/12: 2012 m. rugpjūčio 28 d. Transports Schiocchet — Excursions pateiktas apeliacinis skundas dėl 2012 m. birželio 18 d. Bendrojo Teismo (septintoji kolegija) nutarties byloje T-203/11 Schiocchet prieš Tarybą ir Komisiją

27.10.2012   
            
            
               LT
            
            
               Europos Sąjungos oficialusis leidinys
            
            
               C 331/14
            
         
      2012 m. rugpjūčio 28 d.Transports Schiocchet — Excursions pateiktas apeliacinis skundas dėl 2012 m. birželio 18 d. Bendrojo Teismo (septintoji kolegija) nutarties byloje T-203/11 Schiocchet prieš Tarybą ir Komisiją
      
      (Byla C-397/12)
      (2012/C 331/22)
      Proceso kalba: prancūzų
      
         Šalys
      
      
         Apeliantė: Transports Schiocchet — Excursions, atstovaujama advokato E. Deshoulières
      
         Kitos proceso šalys: Europos Sąjungos Taryba, Europos Komisija
      
         Apeliantės reikalavimai
      
      
                  —
               
               
                  Panaikinti visą 2012 m. birželio 18 d. Europos Sąjungos Bendrojo Teismo nutartį dėl nepriimtinumo byloje T-203/11;
               
            
                  —
               
               
                  patenkinti ieškovės pirmojoje instancijoje pateiktus reikalavimus, būtent:
                  
                              —
                           
                           
                              priteisti solidariai iš Europos Sąjungos Tarybos ir Europos Komisijos 8 372 483 eurus SARL Transport Schiocchet — Excursions patirtos žalos atlyginimo,
                           
                        
                              —
                           
                           
                              nuspręsti, kad nuo priteistos sumos bus skaičiuojamos teisės aktuose numatyto dydžio palūkanos nuo to momento, kai Europos Komisijai pranešta apie išankstinį ieškinį dėl žalos atlyginimo,
                           
                        
            
                  —
               
               
                  nurodyti Europos Sąjungos Tarybai ir Europos Komisijai padengti apeliantės patirtas bylinėjimosi išlaidas, remiantis Teisingumo Teismo procedūros reglamento 69 straipsniu.
               
            
         Apeliacinio skundo pagrindai ir pagrindiniai argumentai
      
      Apeliantė nurodo keturis pagrindus, nukreiptus prieš Bendrojo Teismo nutartį, kuria šis atmetė kaip akivaizdžiai teisiškai nepagrįstą jos ieškinį dėl tariamai patirtos žalos atlyginimo.
      Pirma, apeliantė tvirtina, kad Bendrasis Teismas nusprendė dėl Sąjungos organų padarytos klaidos rimtumo, nors tam, kad būtų pripažinta, jog Sąjungos institucijos padarė pažeidimą, pakaktų paprasto Sąjungos institucijų padaryto viršesnės teisės normos pažeidimo, o Bendrasis Teismas, nagrinėdamas ieškinio priimtinumą, tegali nuspręsti dėl akivaizdaus pažeidimo nebuvimo, bet ne dėl pažeidimo rimtumo.
      Antra, apeliantė tvirtina, kad Bendrasis Teismas atsakė ne į visus jos argumentus. Konkrečiai kalbant, Bendrasis Teismas nepadarė jokių išvadų dėl aplinkybės, jog Reglamentu Nr. 684/92 (1) nebuvo įtvirtinta jokių sankcijų valstybėms narėms, nesilaikančioms juo nustatytos leidimų išdavimo tvarkos.
      Trečia, apeliantė ginčija Bendrojo Teismo sprendimą, kuriuo šis nusprendė, jog Reglamentu Nr. 684/92 įtvirtintu reguliavimu ieškovės teisė į veiksmingą teisinės gynybos priemonę buvo išsaugota.
      Galiausiai, apeliantė teigia, kad Bendrasis Teismas savo sprendime nepripažino Komisijos atsakomybės ir taip patvirtino jos neteisėtą neveikimą. Pasak apeliantės, Komisija nesurašė Reglamentu Nr. 684/92 numatytos stebėsenos ataskaitos ir neatsižvelgė į ūkio subjektų situaciją, ir taip pažeidė SESV 94 straipsnį.
      
         (1)  1992 m. kovo 16 d. Tarybos Reglamentas (EEB) Nr. 684/92 dėl bendrųjų tarptautinio keleivių vežimo tolimojo susisiekimo ir miesto autobusais taisyklių (OL L 74, p. 1; 2004 m. specialusis leidimas lietuvių k., 6 sk., 1 t., p. 306).